cyanic-selkie/wikianc huggingface dataset:
सट्टाबाजी
सट्टाबाजी (Speculation) क्षणिक समयमा नै अत्यधिक धन कमाउन गरिएको एक प्रकारको जोखिमपूर्ण कारोबार हो । यसको उद्देश्य क्षणिक समयमा नै अत्याधिक वा असाधारण लाभ आर्जन गर्नु हो । सट्टाबाजी न्यूनतम जानकारी र अपर्याप्त विश्लेषणमा आधारित हुन्छ। सट्टाबाजी अन्तर्गत प्रतिफलको मुख्य स्रोत भनेको लगानीको मूल्यमा आउने अप्रत्याशित वृद्धिबाट सिर्जना हुने पूँजीगत लाभ हो ।
जोखिम
सट्टाबाजीमा जोखिम अधिक हुन्छ। सट्टाबाजहरू थोरै जोखिम भएको विकल्प भन्दा धेरै जोखिम भएको विकल्पलाई प्राथमिकता दिन्छन्। सट्टाबाजीकर्ताहरू जोखिम बहन गर्न सक्ने वा जोखिम रुचाउने, साहसी, निडर र निश्चिन्त स्वभावका हुन्छन् ।
अवधि
सट्टाबाजीअन्तर्गत लगानीको अवधि धेरै छोटो हुन्छ ।
नेपालका गुरुकुलहरू
नेपालमा वैदिक परम्पराअनुसार पढाई हुँदै आएको पाइन्छ । प्राचीनकालमा हजारौंको संख्यामा यस्ता पाठ्यस्थलहरु रहेका भए पनि अहिले भने नगण्य रुपमा रहेका छन् । तीमध्ये केही वेद विद्याश्रमहरुको सूची यहाँ राखिएको छ ।
एरिक लामेला
एरिक लामेला (जन्म: ४ मार्च १९९२) एक अर्जेन्टिनी व्यावसायिक फुटबल खेलाडी हुन जसले अङ्ग्रेजी क्लब टोटनह्याम र अर्जेन्टिना राष्ट्रिय फुटबल टोलीका लागि मध्यपङ्क्तिको रूपमा खेल्दछन्।
लामेला अङ्ग्रेजी क्लब टोटनह्याम हट्स्पर र अर्जेन्टिना राष्ट्रिय फुटबल टोलीका आक्रमक मध्यपङ्क्तिका खेलाडी हुन्। सन् २००९ मा लामेलाले १७ वर्षको उमेरमा क्लुब आत्लेतिको रिबेर प्लेत नामक एक फुटबल क्लब मार्फत व्यावसायिक फुटबल खेलजीवनको सुरुवात गरेका थिए। उक्त क्लबसँगको २ वर्ष बसाइँमा उनले क्लबका लागि कुल ३६ उपस्थितिहरू जनाएका थिए। सन् २०११ मा उनी इटालेली क्लब रोमामा १ करोड २० लाख को लागतमा आवद्ध भएका थिए। सन् २०११ को सेरिए आको संस्करण पश्चात् उनी प्रिमियर लिग नामक एक अङ्ग्रेजी सर्वोच्च लिगमा प्रतिस्पर्धा गर्ने क्लब टोटनह्याम हट्सपरमा आवद्ध भएका थिए। रोमाका लागि सन् २०११ देखि सन् २०१३ सम्ममा उनले रोमाका लागि कुल ६२ उपस्थितिहरूमा जम्मा १९ गोल गर्न सफल भएका थिए। सन् २०११ मा उनले अर्जेन्टिना २० वर्ष मुनिको राष्ट्रिय फुटबल टोलीको तर्फबाट अन्तर्राष्ट्रिय फुटबल खेलजीवनको सुरुवात गरेका थिए। सन् २०१५ र सन् २०१६ संस्करणको कोपा आमेरिकामा उनी राष्ट्रिय टोलीको तर्फबाट खेलहरूमा सहभागिता जनाएका थिए भने उक्त दुवै प्रतियोगिताहरूमा राष्ट्रिय टोलीले दोस्रो स्थान प्राप्त गरेको थियो।
टोटनह्याम हट्सपर
सन् २०१३ अगस्ट ३० का दिन लामेला प्रिमियर लिग नामक इङ्ल्यान्डको सर्वोच्च लिगमा प्रतिस्पर्धा गर्ने क्लब टोटनह्याम हट्सपरमा आवद्ध भएका। उनी इटालेली क्लब रोमाबाट सुरुमा २ करोड ५८ लाख युरो र थप ४० लाख २० हजार युरोको लागतमा टोटनह्याममा आवद्ध भएका थिए जसकारण उनी त्यससमयका सर्वाधिक महङ्गा खेलाडी बन्न सफल भएका थिए।
सन् २०१४-१५ प्रिमियर लिग संस्करण लामेलाले क्लबका नयाँ अर्जेन्टिनी प्रशिक्षक माउरिसिनो पोचेतिनोको अधीनमा सुरु गरेका थिए। सन् २०१४-१५ प्रिमियर लिगको सुरुवाती खेलमा लामेला वेस्टह्याम विरुद्धको खेलमा मैदान उत्रिएका थिए जुन उनको सन् २०१४-१५ संस्करणको पहिलो खेल थियो। २४ अगस्टका दिन आयोजित क्विन पार्क रेन्जर्स विरुद्धको खेल हट्सपरले ४-० गोल अन्तरले जित्न सफल भएको थियो भने उक्त खेलमा लामेलाले उत्कृष्ट प्रदर्शन गरेका थिए। सन् २०१४ अक्टोबर २३ का दिन लामेलाले युएफा युरोपा लिगको एक खेलमा युनानी क्लब आस्त्रेस त्रिपोली विरुद्ध पहिलो गोल गर्न सफल भएका थिए भने उक्त खेल क्लबले ५-१ गोल अन्तरले जित्न सफल भएको थियो।  सन् २०१४ डिसेम्बर २० का दिन आयोजित प्रिमियर लिगको खेलमा लामेलाले बर्नलीको विरुद्ध पहिलो गोल गरेका थिए भने उक्त खेलमा क्लबले २-१ गोल अन्तरले जित हासिल गरेको थियो। सन् २०१५ मार्च १ का दिन लामेलाले युरोपा लिगको अन्तिम खेलमा चेल्सीको विरुद्ध मैदान उत्रिएका थिए भने उक्त खेलमा क्लब २-० गोल अन्तरले पराजित हुँदै दोस्रो विजेताको रूपमा चित्त बुझाउनु परेको थियो।
सन् २०१५-१६ को प्रिमियर लिग संस्करणमा पनि उनी मध्यपङ्क्तिको खेलाडीको रूपमा लिग तथा बाह्य खेलहरूमा सहभागिता जनाएका थिए। सन् २०१४-१५ संस्करणको लिगम क्लबले तेस्रो स्थान प्राप्त गरेको थियो। त्यस वर्षकको युएफा युरोपा लिगमा लामेलाले राम्रो सुरुवात गरेका थिए। सन् २०१५ सेप्टेम्बर १७ का दिन आयोजित काराबाह फुटबल क्लब विरुद्धको खेलमा लामेला त्यस संस्करणको पहिलो गोल गर्न सफल भएका थिए भने क्लबले उक्त खेल ३-१ गोल अन्तरले जित्न सफल भएको थियो। १ अक्टोबरका दिन मोनाको विरुद्ध आयोजपत खेलामा लामेलाले गोल गर्न सफल भएकन थिए। १० डिसेम्बरका दिन लामेलाले मोनाको विरुद्ध आयोजित युरोपा लिगको खेलमा लामेलाले पहिलोपटक ह्याट्रिक गोल गर्न सफल भएका थिए भने उक्त खेलमा क्लबले ४-१ गोल अन्तरले जित हासिल गरेको थियो। २७ सेप्टेम्बरका दिन म्यानचेस्टर सिटीको विरुद्ध आयोजित खेलमा लामेलाले पहिलो गोल गर्न सफल भएका थिए भने उक्त खेलमा क्लबले ४-१ गोल अन्तरले जित हासिल गरेको थियो। सन् २०१५-१६ लिग संस्करणमा लामेलाले कुल ५ गोल गर्न सफल भएका थिए।
सन् २०१६-१७ संस्करणको प्रिमियर लिगको सुरुवाती खेल हट्सपर र एभर्टन बीच गोडिसन पार्कमा आयोजना गरिएको थियो भने उक्त खेलमा लामेलाले खेलको दोस्रो हाफमा मैदान प्रवेश गर्दै क्लबको तर्फबाट सुरुवाती गोल गर्न सफल भएका थिए यद्यपि खेल १-१ को बराबरीमन टुङ्गिएको थियो। सन् २०१६ को अक्टोबर महिनामा उनी चोट ग्रस्त भएका कारण आगामी सबै लेखहरूमा सहभागिता जनाउन असमर्थ बनेका थिए।
चोटका कारण लगभग १ वर्ष विश्राम गरेका लामेला सन् २०१७-१९ को प्रिमियर लिग संस्करणमन चोट मुक्त भई पुनः प्रतियोगिताहरूमा सहभागी हुन सुरु गरेका थिए। सन् २०१७ नोभेम्बर २८ का दिन आयोजित लेस्टर सिटी विरुद्धको खेलमा उनी अतिरिक्त खेलाडीको रूपमा मैदान प्रवेश गरेका थिए। उनले क्लबका तर्फबाट पहिलो गोल गर्न सहायता प्रदान गरेतापनि क्लब लेस्टर सिटीसँग २-१ गोल अन्तरले पराजित भएको थियो। सन् २०१७ डिसेम्बर १३ का दिन ब्राइटन एन्ड होभ एल्बियन विरुद्धको खेलमा उनले टोटनह्यामको प्रतिनिधित्व गरेका थिए भने उक्त खेल क्लबले २-० गोल अन्तरले हात पार्न सफल भएको थियो। सन् २०१८ फेब्रुअरी ७ का दिन न्युपोर्ट कन्ट्रीका विरुद्ध आयोजित एफएक कपमन लामेलाले यस संस्करणको पहिलो गोल गर्न सफल भएका थिए।
सन् २०१८ जुलाई २० का दिन लामेलाले हट्सपरसँगको नयाँ सम्झौता पत्रमा हस्ताक्षर गरी क्लबमा सन् २०२२ सम्म आवद्ध हुने भएका थिए। सन् २०१८-१९ को प्रिमियर लिग संस्करणमा लामेलाले लिभरपुल विरुद्ध क्लब लागि पहिलो गोल गर्न सफल भएका थिए तर क्लबले अग्रतालाई जोगाउन नसक्दा लिभरपुल विरुद्धको खेलमा २-१ गोल अन्तरले पराजित हुन पुगेको थियो। त्यसपछि ब्राइटन विरुद्धको खेलमा लामेलाले क्लबका तर्फबाट पहिलो गोल गरेका थिए भने उनको गोलको सहयोगमा क्लबले ब्राइटनलाई २-१ गोल अन्तरले पराजित गरेको थियो। एएफएल कपमा वाटफोर्डका विरुद्ध आयोजित खेलमा लामेलाले क्लबका तर्फबाट पहिलो गोल गर्न सफल भएका थिए। सन् २०१८ अक्टोबर ३ का दिन युएफा च्याम्पियन्स लिगमा स्पेनी क्लब बार्सिलोना विरुद्धको खेलमा लामेलाले क्लबको तर्फबाट पहिलो गोल गरेता पनि खेलमा बार्सिलोना हावी हुँदै ४-२ क्लबलाई ४-२ अन्तरले पछि पारेको थियो। प्रिमियर लिग चरणको खेलमा टोटनह्याम र वेस्टह्याम युनाइटेड विरुद्धको खेलमा लामेलाले क्लबको तर्फबाट पहिलो गोल गरेका थिए उक्त गोननै खेलको निर्णाय गोल सावित भएको थियो। सन् २०१९-२० प्रिमियर लिग संस्करणको अन्तर्गत हट्सपर र म्यानचेस्टर सिटी बीचको खेलमा लामेलाले क्लबका लागि संस्करणको पहिलो ग‍ोल गर्न सफल भएका थिए जुन खेललाई सन् २०१९ अगस्ट १७ का दिन आयोजना गरिएको थियो। उक्त खेलमा लामेलाले क्लबका तर्फबाट गोल गर्नका लागि लुकास मौरालाई सहायतम प्रदान गरेका थिए भने उक्त खेल २-२ को बारबरीमा टुङ्गिएको थियो।
अन्तर्राष्ट्रिय खेलजीवन
सन् २०११ मा लामेलाले २० वर्ष मुनिको राष्ट्रिय टोलीको तर्फबाट अन्तर्राष्ट्रिय फुटबल खेलजीवनको सुरुवात गरेकम थिए। सन् २०११ को फिफा यु-२० विश्वकपका लागि राष्ट्रिय टोली गठन गर्ने क्रममा उनलाई पनि २० वर्ष मुनिको राष्ट्रिय टोलीको एक खेलाडीको रूपमा सूचीबद्ध गरिएको थियो। कोलोम्बियामा आयोजित उक्त प्रतियोगितामा लामेलाले राष्ट्रिय टोलीको तर्फबाट कुल ४ उपस्थितिहरूमा जम्मा ३ गोल गर्न सफल भएका थिए। सन् २०११ मे २५ का दिन पाराग्वे विरुद्ध आयोजित एक अन्तर्राष्ट्रिय मैत्रीपूर्ण खेलमा लामेलाले वरिष्ठ राष्ट्रिय टोलीको तर्फबाट ठूला प्रतियोगिताहरूमा भाग लिन सुरु गरेका थिए। सन् २०१४ सेप्टेम्बर ३ का दिन जर्मनीका विरुद्ध आयोजित एक खेलमा लामेलाले राष्ट्रिय टोलीको तर्फबाट पहिलो अन्तर्राष्ट्रिय गोल गर्न सफल भएका थिए भने उक्त खेल राष्ट्रिय टोलीले २-० गोल अन्तरले जित्न सफल भएको थियो। सन् २०१५ मा चिलेमा आयोजित कोपा आमेरिकाको संस्करणमा अर्जेन्टिना राष्ट्रिय टोली गठन गर्ने क्रममा लामेलालाई पनि २३ पुरुष खेलाडीको वरिष्ठ टोलीमा समावेश गरिएको थियो भने राष्ट्रिय टोलीको प्रशिक्षक भूमिका हेरार्दो मार्तिनोले गरेका थिए। उक्त प्रतियोगिताको अन्तिम खेलमा राष्ट्रिय टोली चिले विरुद्धको खेलमा पराजित भएका कारण टोलीले दोस्रो स्थानमा चित्त बुझाउनु परेको थियो। सन् २०१६ मा संयुक्त राज्य अमेरिकामा आयोजित कोपा आमेरिका सेन्तेनारिओ नामक एक अन्तर्राष्ट्रिय फुटबल प्रतियोगिताका लागि अर्जेन्टिना राष्ट्रिय टोली गठन गर्ने क्रममा लामेलालाई पनि २३ पुरुष खेलाडीको वरिष्ठ टोलीमा समावेश गरिएको थियो भने राष्ट्रिय टोलीको प्रशिक्षक भूमिका हेरार्दो मार्तिनोले गरेका थिए। लामेलाले उक्त प्रतियोगितामा राष्ट्रिय टोलीको प्रतिनिधित्व गर्दै टोलीका लागि सबै खेलहरू खेलेक थिए भने बोलिभिया विरुद्ध आयोजित खेलमा राष्ट्रिय टोलीले ३-० गोल अन्तरले जित हासिल गरेको थियो। उक्त प्रतियोगिताको अन्तिम खेलमा टोली चिले विरुद्ध पराजित हुँदै दोस्रो स्थानमा प्राप्त गरेको थियो। सन् २०१८ मा लामेलालाई राष्ट्रिय टोलीका तर्फबाट अन्तर्राष्ट्रिय खेलहरूमा सहभागिता जनाउनका लागि २ वर्ष पश्चात् बोलाइएको थियो।
टोंस नदी
टोंस नदी यमुना नदीको सहायक नदी हो। यो हर की दून उपत्यकाबाट निस्कने गर्छ र कालसीदेखि यमुना नदीमा समावेश हुन्छ। कर्मनाशा नदी र रूपिन नदी मिलेर टोंस नदी बनेको हो। मोरीदेखि त्यूनीसम्म टोंस नदीमा राफ्टिङ हुन्छ। टोंस र यमुना नदिको बीचको सम्पूर्ण क्षेत्र महाभारतको किंवदन्तिहरूसँग संबन्धित छ।
बिलिबिली
बिलिबिलि ; उपनाम B站 चीनमा आधारित भिडियो साझेदारी वेबसाइट हो । एनीमेसन, हास्य र खेल लगायतका लोकप्रिय भिडियो साझेदारी गर्न सुबिधा रहेको यस वेबसाइटमा प्रयोगकर्ताहरूले भिडियोहरू पेश गर्न, अवलोकन गर्न र टिप्पणी युक्त उपशीर्षकहरू थप गर्न सक्दछन् । बिलिबिलीले एडोब फ्ल्यास वा एचटीएमएल ५ को प्रयोग गर्दछ जुन म्यानुअल रूपमा परिवर्तन गर्न सकिन्छ ।
बिलिबिलीमा छिटो बढ्दो प्रयोगकर्ताहरूको सङ्ख्याले गर्दा, यसले वेबसाइटको कार्यमा विस्तार गर्न निर्णय गर्यो । शक्तिशाली विषयवस्तुहरू बाहेक, बिलिबिलीले सङ्गित, नृत्य, विज्ञान र प्रविधि, मनोरञ्जन, चलचित्र, नाटक, फेसन, दैनिक जीवन र विज्ञापन चलचित्रहरू लगायतका चर्चित भिडियोहरूको सङ्गालो विभिन्न क्षेत्रमा प्रदान गर्दछ । साथै बिलिबिली लाइभ स्ट्रिमिङ सेवा प्रदान गर्दछ जहाँ दर्शकहरूले स्ट्रिमरहरूसँग अन्तरक्रिया गर्न सक्छन् । प्राय यसका विषय एनिमी, सामग्री निर्माण, गेम रणनीति लगायतका कुरामा केन्द्रित हुने गरेको छ ।
इतिहास
बिलिबिलि, छु इ द्वारा सन् २००९ मा स्थापित भएको थियो । समयमा, छु इ एक एसी फन प्रयोगकर्ता थिए र एसी फन भन्दा राम्रो भिडियो साझेदारी वेबसाइट बनाउन चाहन्थे । उनले तीन दिन बिताए र मिकुफ्यान्स डट सिएन नामक नमुना वेबसाइटको सिर्जना गरे । यसको वृद्धि भएसँगै, उनले वेबसाइट सार्वजनिक गर्नका लागि वेबसाइटलाई भिडियो साझेदारी वेबसाइटको रूपमा आकार दिए र १४ जनवरी २०१० मा बिबिबिलि नामको साथ वेबसाइटको थालनी गरे । सन् २०११ मा, बिलिबिलि डट युएस नामक डोमेन रद्द गरियो । परिणाम रूवरूप, बिलिबिलि २४ जुन २०११ मा बिलिबिलि डट टिभी मा सारियो ।
अगस्ट २०११ मा, बिलिबिलिले राज्यको स्वामित्वमम रहेको साङ्घाई मिडिया समूहसँग सम्बद्ध सङ्केत गर्नका लागि यसले आफ्नो लोगोको गृहपृष्ठमा प्रदर्शन गर्न थाल्यो र भविष्यमा कानूनी जोखिमबाट बच्ने आशामा विभिन्न सामग्री प्रदायक अनुमति पत्र प्रयोग गर्न साझेदारी गर्यो ।
सञ्चालन
बिलिबिलिको सञ्चालन कम्पनीले नौ सदस्यहरूको टोली समावेश गरेको छ जुन सबै जापानी भाषा र संस्कृतिमा आधारित रहेका छन् । जसमा दुई वेब विकासकर्ताहरू हुन् र ती दई मघ्य छु ई पनि एक हुन् र बाँकी वेबसाइट सम्पादकहरू हुन् । बिलिबिलिको सेवा पूर्णतया निःशुल्क रहेको छ । यसको मुख्य आय वेब पेज विज्ञापन र सम्बद्ध मार्केटिङ मार्फत आउने गरेको छ ।
सदस्यता
बिलिबिली एक मिनेटको लागि अरुले जस्तै दर्ताको लागि खुला गरिएको छैन, तर सामान्यतया दर्ता हुनको लागि भुक्तानी आवश्यक पर्दैन । भिडियोहरू वा टिप्पणी पेश गर्नको लागि सदस्यता आवश्यक पर्दछ । बिलिबिलिले यसको प्रयोगकर्ता आधार र मध्यस्थता क्षमताको गुणस्तर सन्तुलन गर्न सदस्यता उपलब्धतालाई सिमित गर्दछ ।
बाह्य कडीहरू
आधिकारिक वेबसाइट
बैङ्क अल्फलाह
बेङ्क अल्फलाह लिमिटेड पाकिस्तानमा अबु धाबी समूहको स्वामित्वमा रहेको एक निजी बेङ्क हो। बेङ्क अल्फलाह पाकिस्तानमा ७ औँ सबैभन्दा ठूलो बेङ्क हो। कम्पनीको प्रधान कार्यालय पाकिस्तानको कराचीमा रहेको छ।
बेङ्क अल्फालालाई २१ जून १९९७ मा कम्पनीहरू अध्यादेश १९८३ अन्तर्गत सार्वजनिक सीमित कम्पनीको रूपमा स्थापना गरिएको थियो। यसको बेङ्किङ कार्य १ नोभेम्बर १९९७ देखि सुरु भएको थियो। बेङ्कलाई, वाणिज्य बेङ्क र सम्बन्धित सेवाहरूमा बेङ्किङ कम्पनीहरूको अध्यादेश १९६२ अन्तर्गत परिभाषित गरीएको छ।
इतिहास
बेङ्क अल्फलाह लिमिटेडलाई कम्पनीको अध्यादेश १९८४ अन्तर्गत सार्वजनिक सीमित कम्पनीको रूपमा २१ जुन १९९४ मा सुरू गरिएको थियो। बेङ्कले यसको सेवा १ नोभेम्बर १९९७ देखि सञ्चालन गरिरहेको छ। बेङ्कमा स्वामित्व संयुक्त अरब इमिरेट्सको अबु धाबी समूह र युनाइटेड भेञ्चर होल्डिङ (पाकिस्तान) को रहेको छ भने यसको सञ्चालन पनि यिनै दुई कम्पनीले गर्दछन्।
बेङ्कले उपभोक्ता, निगम, संस्था र सरकारहरूलाई उत्पादन र सेवाहरूको फराकिलो तरङ्ग मार्फत संयुक्त र लगानी बेङ्किङ, उपभोक्ता बेङ्किङ, ऋण, धितो दलाली, वाणिज्यिक, एसएमई, कृषि वित्त, इस्लामी र सम्पत्ति वित्तीय जस्ता वित्तीय समाधानहरूको प्रदान गर्दछ। सन् १९९७ मा, बेङ्कलाई निजीकृत गरिएको थियो र 'अबु धाबी समूह' र संयुक्त अरब इमिरेट्स र पाकिस्तानको युनाइटेड भेञ्चर होल्डिङले क्रमशः बेङ्क अल्फलाह लिमिटेडको एक नयाँ पहिचान सहित कब्जा गरेको थियो। बेङ्कको व्यवस्थापनले रणनीति र नीतिहरू कार्यान्वयन गरेको थियो त्यसैले बेङ्क बजारमा एक प्रमुख खेलाडी बनेको थियो। अबु धाबी समूहसँगको साझेदारीमा बेङ्कको स्थिति बलियो भएको थियो जसले बेङ्कलाई उत्पादन र सेवाहरूको दायरा बढाउन प्रविधिमा बढी लगानी गर्न अनुमति दिएको थियो।
शाखाहरू
अल्फलाहको जम्मा ६६२ शाखाहरू रहेका छन् जसमा १० विदेशी शाखाहरूका साथ बङ्गलादेशमा ७ र बहराइन, संयुक्त अरब इमिरेट्स र अफगानिस्तानमा एक एक शाखाहरू रहेका छन्।
प्रतिभूति
लगानीको लागि वास्तविक सम्पत्तिहरू र वित्तीय सम्पतीहरु गरी दूई प्रकारका सम्पत्तिहरु उपलब्ध हुन्छन । भौतिक स्वरूप भएका र देख्न सकिने सम्पत्तिहरु जस्तै : घरजग्गा, भवन, मेसिनरी उपकरण आदिलाई वास्तविक सम्पत्ति भनिन्छ । वास्तविक सम्पत्तिमाथिको अधिकार प्रतिनिधित्व गर्ने र स-साना अंशमा विभाजन गर्न सकिने सम्पत्तिहरु जस्तै शेयर, ऋणपत्र, ट्रेजरी बिल आदिलाई वित्तीय सम्पत्ति भनिन्छ ।  शेयर, ऋणपत्र जस्ता वित्तीय सम्पतीहरूलाई नै प्रतिभूति वा धितोपत्र (securities) भनिन्छ ।
बैङ्क अल्फलाह
गतिविधिहरू
यस बेङ्कले हाल गरिरहेको गतिविधिहरू यस प्रकारका छन्:
प्रतिभूति
विशिष्ट विशेषताहरु
प्रतिभूतिहरूको विशेषताले कारणले प्रतिभूतिलाई लगानीको सरल र आकर्षक विकल्प मानिन्छ ।
यो पनि हेर्नुहोला
नेपाल धितोपत्र बोर्ड
बैङ्क अल्फलाह
गतिविधिहरू
१)इस्लामी बेङ्किङ
३) कार्ड सेवा
४) उपभोक्त ऋण
५) एटिएम सेवा
बङ्गलादेशमा गतिविधिहरूको प्रदर्शन
यसले ७ मे, २००७बाट बङ्गलादेशमा आफ्नो सञ्चालन बहराइनको शमिल बेङ्कको साथ १.१५ मिलियन अमेरिकी डलरमा खरिद गरी सुरु गरेको थियो। पाकिस्तान बाहिर बेङ्कको गतिविधिहरूमा यो पहिलो विस्तार पनि हो।
ब्रजेश खनाल
जीवनी
अंग्रेजी र पत्रकारितामा स्नातक तहसम्म अध्ययन पश्चात उनी नेपालको पहिलो बहु राष्ट्रिय बैङ्क नबिलमा पाँच वर्ष कार्यरत रहे। तत्पश्चात नेपाल टेलिभिजनको पहिलो धारावाहिक पंचतन्त्रबाट उनले अभिनय यात्राको थालनी गरे। अपुताली, आँखा, आफ्नो कमाइ, पावर हाउस, मार्शल, सुनको फूल जस्ता टेलिफिल्ममा नायकको रूपमा उनको अभिनय देख्न पाइन्छ। यसैसंगै उनले टेलिलचित्र र ठूलो पर्दाको चलचित्रमा पनि लेखन शुरु गरे। विजय पराजय, मनकामना, मिलन, नाता, चोट, ट्रक ड्राइभर, मोहनी, सोल्टिनी, झझल्को, बादल, टुहुरो, सीता, सासुबुहारी, करोडपति, नेपाली बाबु, बादल पारि, गोठालो, भाउजु, एकादेशमा, परिभाषा, भीष्म प्रतिज्ञा, सारंगी, आशीर्वाद, खानदान, मेघा, ग्याम्बलर, बजार इत्यादि उनका केही चर्चित चलचित्रहरू हुन्। यी मध्ये केहीमा सहनायकको रूपमा अभिनय गरे पनि पछि उनी लेखनमै सकृय भए।
उनले झण्डै आठ वर्ष निरन्तर नेपाल साप्ताहिकमा लेखेका'बायाँ फन्को' नामक नियमित पाक्षिक स्तम्भ पनि निकै रूचाइएको थियो। त्यस बाहेक कान्तिपुर, नयाँ पत्रिका, अन्नपूर्ण, द काठमाण्डु पोष्ट र नागरिक जस्ता राष्ट्रिय दैनिकहरूमा पनि उनी कलम नेपाली तथा अँग्रेजी भाषामा कलम चलाइरहेका छन्। सन् २०१३मा प्रकाशित उनको पहिलो उपन्यास यायावर र त्यसपछि २०१५ मा प्रकाशित उपन्यास जुनेली पनि नेपाली साहित्य बजारमा निकै चर्चामा रहेको छ। सन् २०१८मा प्रकाशित गैर आख्यान'साइड हिरो' पनि पाठकहरूले निकै मन पराएका छन्। बाह्रखरी अनलाइनमा उनको स्तम्भ 'फाइँफुट्टीराज' र त्यसको पात्र फाफुरा निकै लोकप्रीय रहेको छ। विशेष गरेर निजको हास्यव्यंगको चेतका लागि अहिले केहीले उनलाई नेपाली हास्यव्यंगको सम्राट मानिने भैरव अर्यालको पुनर्जन्म समेत भन्न थालेका छन्।
एमिलियानो मार्टिनेज
डेमियन एमिलियानो मार्टीनेज (जन्म: २ सेप्टेम्बर १९९२ ) एक अर्जेन्टिनी व्यवसायिक फुटबलर हुन्। उनी प्रिमियर लिग क्लब एस्टन भिल्ला र अर्जेन्टिना राष्ट्रिय टिम लागि गोलकिपरको रूपमा खेल्छन्। उनलाई विश्वका उत्कृष्ट गोलकिपरमध्ये एक मानिन्छ ।
मार्टिनेजले जुनियर अन्तर्राष्ट्रिय खेलहरूमा अर्जेन्टिनाको प्रतिनिधित्व गरेका थिए। उनले अन्डर-१७ र अन्डर-२० लेभलमा खेले। उ
उनले अर्जेन्टिनी राष्ट्रिय टिममा २०२१ मा २०२१ कोपा अमेरिकामा पहिलो पटक खेल्ने मौका पाए, उनले गोल्डेन ग्लोभ ट्रफी जित्न र फाइनलमा क्लिन शिट राख्दै २०२१ कोपा अमेरिका जिताए। मार्टिनेजले २०२२ फिफा विश्वकप जित्न सफल भए। उक्त प्रतियोगितामा उनले फिफा विश्वकपको उत्कृष्ट गोलकिपरको अवार्ड, प्रतियोगितामा आफ्नो प्रदर्शनको लागि गोल्डेन ग्लोभ पनि जिते। यी उपलब्धिहरूका लागि, उनी २०२२ मा उत्कृष्ट फिफा गोलकिपर घोषित भए।
इन्डिपेन्डियन्ट
मार डेल प्लाटामा जन्मेका मार्टिनेजले आफ्नो करियर को सुरुवात इन्डिपेन्डियन्टको युवा टोलीबाट खेलेर गरेका थिए। २००९ मा, उनको १७ औं जन्मदिनको लगत्तै, उनलाई आर्सनल मा परीक्षणको लागि आमन्त्रित गरियो, र सुरुमा युवा अनुबंध प्रस्ताव गरिएको थियो।
आर्सेनल
परीक्षणमा क्लबमा राम्रो छाप बनाएपछि र वर्क परमिट स्वीकृत भएपछी, मार्टिनेज औपचारिक रूपमा जुलाई २०१० मा आर्सेनल खेलाडीको रूपमा दर्ता भएको थियो
सम्मान
आर्सेनल
अर्जेन्टिना
व्यक्तिगत
तवा नदी
तवा नदी भारतको नर्मदा नदीको साहायक नदी हो। यसको लम्बाई १७२ किलोमिटर हो। यो मध्य प्रदेशको 	बैतूल जिल्लाको सत्पुरा हिमश्रृङ्खलाबाट सुरु भइ होशंगाबाद जिल्लामा नर्मदा नदीमा मिसिन्छ।
सुरमा भगवती
सुरमा भगवती अथवा सुर्मा भवानी मन्दिर बझाङ जिल्लाको सुर्मा गा.बि.स मा अवस्थित छ । यो मन्दिरलाई नेपालको सूदूर पश्चिमका नौ भगवतीहरूका मन्दिरहरूमा एक मन्दिर मानिन्छ । यो मन्दिरमा साउने पुर्णिमामा ठुलो मेला लाग्ने गर्दछ । यो पर्वमा सुर्मा देवी भगवतीको दर्शन गर्न जाने भक्तजनहरूले सदरमुकाम चैनपुरबाट नियम अनुसार डोगाड, धोगाड र ठगुन्नाडा बास बसी चोखोभइ जाने गरिन्छ। सुर्मा देवी भगवतीको मन्दिर नजिक सुन्दर सुर्मा सरोबर (ताल) पनि रहेको छ ।
यायावर (उपन्यास)
यायावर ब्रजेश खनालद्वारा लिखित उपन्यास हो । नयाँ शैलीका लेखन र लेखकहरूको माझमा यायावर एक नयाँ उपन्यास हो । यो उपन्यास एक जना व्यक्ति जो आफ्नो इच्छाले भन्दापनि समय र परिस्थितिको भूमरीमा परेर जता जता दोहोरयायो त्यतात्यता बहदै जाने प्रवृतिलाई जसले गर्दा आफ्नो जिवन नै भूमरीमा परेको देखाएको छ । एउटै पात्रमा पनि कहिले नायक त कहिले खलनायकको रूपमा प्रस्तुतिकरण गरेको पाइन्छ । जीवनका अनेक रंगहरु एउटै पात्रले भोगेको कहिले उचाई तथा कहिले गन्तव्यबाट भौंटारिएको कथाले मन पाठकहरूमा एक किसिमको निराश खालको भावना जागृत गराउँछ त कहिले उत्साह बढाएको पाइन्छ ।
केशवराज पिँडाली
केशवराज पिँडाली नेपालका प्रसिद्ध लेखक तथा हास्यव्यङ्यकार हुन् ।
कामिलो बेन्सो काभुर
केमिल बेन्सो काबुर (इटालियन: Camillo Benso Conte di Cavour [kaˈmilːo ˈbɛnso ˈkonte dikaˈvuːr] ; अंग्रेजी : Camillo Paolo Filippo Giulio Benso, Count of Cavour, of Isolabella and of Leri ; १८१०-१८६१) इटलीका राजनेता (स्टेट्सम्यान) तथा इटलीको एकीकरण आन्दोलनका प्रमुख नेता थिए। उनी मूल लिबरल पार्टीको संस्थापक थिए। इटलीको एकीकरण पश्चात् उनी इटालीका प्रधानमन्त्री बने तर केवल तीन महिना पश्चात नै उनको मृत्यु भयो।
परिचय
काबुर को जन्म १ अगस्ट १८१० ई. मा पिडमन्ट सेवॉय राज्य को त्यूराँ नामक स्थानमा भएको थियो। सामन्त घरानामा जन्मएका उनले आफ्नो जीवन आफ्नो राज्यको सेनाको इन्जिनियरको रूपमा आरम्भ गरे। परन्तु १८३१ ई. मा चार्ल्स एलबर्त पिडमन्ट को सिंहासन मा विराजमान भए पछि सेनाबाट राजीनामा दिए।
शब्दकोश
शब्दकोश एउटा ठूलो सूची या यस्तो ग्रन्थ हो जहाँ कुनैपनि शब्दको वर्तनी (चिन्ह या प्रतीक), त्यस्को व्युत्पत्ति, व्याकरणनिर्देश, अर्थ, परिभाषा, प्रयोग र पदार्थ आदिको सन्निवेश हुन्छ । शब्दकोश एकभाषिय तथा द्विभाषिय तथा बहुलभाषिल हुनसक्छ । अधिकतर शब्दकोश मा शब्दको उच्चारणको लागि पनि व्यवस्था गरिएको हुन्छ, जस्तै अन्तर्राष्ट्रीय ध्वन्यात्मक लिपि मा, देवनागरी या अडियो को रूपमा । कुनै शब्दकोश मा चित्रको पनि साहारा लिने गरिन्छ । अलग अलग कार्यक्षेत्रका लागि अलग अलग शब्दकोश हुनसक्छन् जस्तै ः– विज्ञान शब्दकोश, चिकित्सा शब्दकोश, कानूनी शब्दकोश, गणीत शब्दकोश इत्यादि ।
सभ्यता र संस्कृतिको उदयसमयमा नै मानिसले ज्ञान प्राप्त गरिसकेको थियो कि भाव को सही सम्प्रेषणको लागि सही अभिव्यक्ति आवश्यक छ । सही अभिव्यक्तिको लागि सही शब्दचयन को आवश्यक छ । शब्दचयन का लागि शब्दसंकलन को आवश्यकता छ । शब्द र भाषाको मानकिकरण को आवश्यकता देखेर आरम्भिक लिपिको उदय पूवै नै मान्छेले लेखाजोखागर्न सुरु गरिसकेको थियो । यसकै लागि कोश बनाउन सुरु गर्यो । कोशमा शब्दहरूलाई एकत्रित गरिन्छ ।
इतिहास
सबैभन्दा पहिला शब्दकोश पूर्वमा बनेको थियो । पूर्व को शानदार परम्परा वेद कयौँ हजार वर्ष पुरानो छ । प्रजापति कश्यप को निघंटु शब्दकोष संसाको सबैभन्दा प्राचीनतम शब्दसंकलन हो । यसमा १८ सय वैदिक शब्दहरूको सङ्कलन गरिएको छ । निघंटु मा आधार रहेर लेखिएको यास्कको व्याख्या निरुक्त संसारको सबैभन्दा पहिलो शब्दार्थकोश (डिक्सनरी) र विश्वकोश (इन्साइक्लोपेडिया) हो । यही महान् श्रृङ्खलाको ससक्त कडी हो अमर सिंहले लेखेको नामलिंगानुशासन र त्रिकांड जसलाई सारा संसार अमरकोश नामले चिन्दछ । अमरकोशलाई विश्वको सबैभन्दा पहिलो समानान्तर कोश (थेसेरस) भन्न सकिन्छ ।
आधुनिक कोश का विधाहरु
वर्तमान युगले कोशविद्यालाई अत्यन्त व्यापक रूपमा विकसित गरेको छ । सामान्य रूपमा यसका दुइ विधा छन्
नेपाली शब्दकोश
जमात नेपाली शब्दकोश नेपाली भाषाको शब्दहरूको कोश हो। नेपालीमा विभिन्न निकाय र व्यक्तिगत प्रयत्नमा पनि विभिन्न शब्दकोशहरू प्रकाशित भएका छन्।
अन् एकाउन्ट अफ् द किङ्गडम अफ नेपाल
चीनसँग नेपालको युद्ध हुँदा इस्ट इन्डिया कम्पनीका दूत बनी वि.सं. १८४९ मा डब्लु जे. कर्क पेट्रिक नेपाल आएका थिए । केही समयपछि उनी फर्केर गए । वि. सं. १८६८ मा उनले लण्डनबाट नेपालको यात्रा वर्णन वंशावली समेत जोडेर 'अन् एकाउन्ट अफ् द किङ्गडम अफ नेपाल' नामक पुस्तकमा सात/आठ सय जति नेपाली र नेवारी शब्दको अर्थ दिएर एक शब्दावली प्रकाशित गरेको र सो नै नेपाली शब्दकोशको थालनी भएको इतिहासकार ज्ञानमणि नेपालको भनाइ छ ।
नेपाली व्याकरण र शब्दावली
त्यसपछि वि.सं. १८७७ मा अङ्ग्रेज नागरिक सी. यू. एटनले नेपाली भाषाको व्याकरण तयार गरी भारतको कलकत्ताबाट नेपाली भाषामा प्रकाशित गराएका थिए । त्यसैगरी वि.सं. १९४४ मा ए. टर्नबुलले 'नेपाली व्याकरण र शब्दावली' को प्रथम संस्करण भारतकै दार्जीलिङबाट प्रकाशित गरे ।
व्युत्पत्तियुक्त नेपाली अङ्ग्रेजी शब्दकोश
वि.सं. १९८७ मा प्रकाशित भएको राल्फ लिलि टर्नरको लण्डनबाट प्रकाशित 'व्युत्पत्तियुक्त नेपाली अङ्ग्रेजी शब्दकोश' नै सबभन्दा ठूलो शब्दकोश मानिएको छ ।
सङ्क्षिप्त नेपाली शब्दकोश र नेपाली शब्दकोश
यसपछि नेपाली भाषाको शब्दकोश निर्माणको क्रम चल्यो । नेपालका उत्साही भाषाविद्हरूले पनि यस कामको थालनी गरे । वि.सं. १९८८/८९ ताका पण्डित चक्रपाणी चालिसेको दुई स-साना शब्दकोश, पण्डित रामचन्द्र ढुङ्गानाद्वारा सम्पादित र नेपाली भाषा प्रकाशिनी समिति (ने. भा. प्र. स.)बाट प्रकाशित 'सङ्क्षिप्त नेपाली शब्दकोश' साथै वि.सं. २०१९ मा भाषासेवी बालचन्द्र शर्माद्वारा सम्पादित र रोयल नेपाल एकेडेमीबाट प्रकाशित 'नेपाली शब्दकोश' प्रकाशनमा आयो ।
नेपाली वृहत् शब्दकोश
मुल लेख नेपाली बृहत् शब्दकोश
वि.सं. २०४० मा नेपाल राजकीय प्रज्ञा प्रतिष्ठानले 'नेपाली वृहत् शब्दकोश' प्रकाशनमा ल्याएको यस शब्दकोशमा ५७ हजार जति शब्दहरू रहेका छन् ।
नेपाली शब्दसागर
वि.सं. २०५७ सालमा नेपाली बजारमा आएको 'नेपाली शब्दसागर' शब्दकोश वसन्तकुमार शर्म्मा 'नेपाल' द्वारा धेरै वर्ष लगाएर तयार पारिएको हो र उक्त शब्दकोश नै हालसम्मका अन्य नेपाली शब्दकोशका कृतिहरूमा अद्वितीय एवं विशाल ग्रन्थका रूपमा रहेको छ । यस शब्दकोशभित्र एक लाख आठ हजार शब्दहरू रहेका छन् ।
शब्दकोशलाई अङ्ग्रेजीमा 'डिक्सनरी' भनिन्छ । 'डिक्सनरी' शब्द ल्याटिन शब्द 'डिक्सनरियस्'बाट लिएको हो । जसको अर्थ हो 'शब्दहरूको समूह ।' सन् १२२५ मा एक अङ्ग्रेज विद्वान् जोन गारल्याण्डले पहिलोपल्ट शब्दकोशको लागि 'डिक्सनरी' शब्दको प्रयोग गरे । सन् १५५२ मा पहिलोपल्ट रिचर्ड हृयू लोट नामक व्यक्तिद्वारा निर्मित अङ्ग्रेजी शब्दकोश पाठकसामु प्रकाशमा आयो जसको नाम थियो- 'एक्सेडेरियम एन्गलीको ल्याटिनम-प्रो टायर नकुलिस' । यसमा २६ हजार शब्द थियो जुन निकै लोकप्रिय पनि भयो ।
विश्वको अङ्ग्रेजी भाषाको सबैभन्दा ठूलो शब्दकोश 'दि अक्सफोर्ड इङ्गलिस डिक्सनरी' हो, जसलाई पहिलोपटक तयार गर्दा ७१ वर्ष लागेको थियो । यसमा २० भाग र कुल २१ हजार ७ सय २८ पेज थियो । सुरूमा सन् १८८४ देखि १९२८ सम्मको अवधिमा यो शब्दकोश सामान्य रह्यो । त्यसपछि सन् १९८९ मा दोस्रो संस्करण प्रकाशन भयो । यसमा जम्मा ६ लाख १६,५०० शब्दहरूलाई रूप दिइएको छ भने २४ लाख १२ हजार चार सय रेखाचित्र र उद्धरणहरू सङ्ग्रहित छन् । यसमा भएका अक्षर र अङ्कलाई छुट्याएर हेर्ने हो भने तिनीहरूको सङ्ख्या लगभग ३५ करोड पुग्दछ ।
'ला इनसाइक्लोपिडिया युनिभर्सल इलस्ट्राडा युरोपिओ अमेरिकाना (La Encyclopedia Universal Ilustrada Europeo Americana) नामक विश्वकोश विश्वको सबैभन्दा विशाल विश्वकोश हो यसको सङ्कलन गराउने काम मेडि्रड तथा वार्सिलोनाको जे. ए. स्पासा एण्ड सन्स नामक कम्पनीले गरेको थियो । १६ करोड ५२ लाख शब्द भएको यो विश्वकोशमा एक लाख पाँच हजार पृष्ठहरू छन् । सन् १९८३ अगस्टमा यसको एक सेटमा १०४ खण्डहरू थियो । यसको मूल्य दुई हजार तीन सय २५ अमेरिकी डलर प्रति एक खण्डको पर्दछ । यो नै विश्वको सबैभन्दा महँगो विश्वकोश मानिन्छन् ।
विश्वको सबैभन्दा व्यापक शब्दकोश- अङ्ग्रेजी भाषाको विश्वकोश 'इन्साइक्लोपिडिया ब्रिटानिका' हो । जुन सन् १७६८ डिसेम्बर देखि १७७१ को बीच एडिनवर्ग, स्कटल्याण्डमा सबैभन्दा पहिलोपटक प्रकाशित भएको थियो । पहिलोपटक प्रकाशित भएको यो विश्वकोश अहिले ३२ भागमा विभाजित छ । यसमा ३३ हजार एक सय ४१ पेज र चार करोड ४० लाख शब्दहरू सङ्कलित छ भने यसलाई आजको रूपमा ल्याइपुर्‍याउन करिब चार हजार विद्वानहरूको योगदान रहेको अनुमान गरिन्छ ।
अमेरिकाको 'एन. टी. सी. पब्लिसिङ्ग ग्रुप (N.T.C. Publishing Group) ले त्यस्तो शब्दकोश तयार पारेको छ । जुन परम्परागत रूपमा कागजमा नभई कम्प्युटरको एउटा 'डिस्क' को रूपमा रहेको छ । कम्प्युटरमा उक्त डिस्क राखी स-साना किहरू थिच्ने वित्तिकै चिनियाँ, डेनिस, डच, अङ्ग्रेजी, फिनिस, फ्रान्सेली, जर्मन, इटालियन, जापानी, नर्वेजियन, स्पेनिस र स्विडिस गरी जम्मा १३ भाषाहरू मध्येको एक भाषाको शब्दको अन्य ११ भाषामा शब्दको हिज्जे, परिभाषा अनुवाद, समानार्थ तथा विपरीतार्थ शब्द थाहा पाउन सकिन्छ । निर्माताहरूले यसलाई ल्याङ्ग्वेज अफ द वर्ल्ड (Language of the world) नाम दिएका छन् ।
नेपाली बृहत् शब्दकोश
नेपाली शब्दसागर
आकासबेली
यो एउटा औषधिय गुण भएको वनस्पति हो। आकासबेली लगभग १००-१७० प्रजातिका पहेंलो, सुन्तला तथा रातो (आंशिक हरियो) रङ्गका परजीवी वनस्पति हो । यो कस्कटासिया परिवारमा पर्दछ ।
ब्राड ह्याडिन
ब्रेडली जेम्स ह्याडिन (जन्म २३ अक्टोबर १९७७) एउटा अस्ट्रेलियन क्रिकेट खेलाडी हुन् । उनी अस्ट्रेलियाबाट अन्तर्राष्ट्रिय क्रिकेटको तिनै स्वरूप (टेस्ट, एकदिवसीय अन्तर्राष्ट्रिय तथा ट्वान्टी२० अन्तर्राष्ट्रिय)मा प्रतिनिधित्व गर्छन । उनी घरेलु क्रिकेट न्यु साउथ वेल्सको लागि खेल्छन । ह्याडिन दायाँ हाते ब्याट्सम्यान तथा विकेटकिपर हुन् ।
मान्छेको रङ (उपन्यास)
मान्छेको रङ नामक नेपाली उपन्यास आन्विका गिरीले लेखेकी छिन । विगत केही समय यता देशमा भइरहेको सामाजिक घटना, माओवादी कालमा मानिसहरूद्वारा भोगेको कथाबस्तुलाई समेटेर उनले उपन्यास लेखेकी हुन ।
विराटनगर मजदुर आन्दोलन
विराटनगर जुटमिल विसं १९९३ मा स्थापित यो नेपालको पहिलो उद्योग हो। वि.सं २००३ सालमा विराटनगर जुट मिल लिमिटेडका मजदुर तथा श्रमिकहरूले श्रम हडताल गरेका थिए।  यो हडताल सुरुमा श्रम अधिकारको सम्बन्धमा व्यवस्थापन विरुद्ध थियो तर बिस्तारै राष्ट्रव्यापी राणा शासन विरोधी आन्दोलनमा परिणत भएको थियो।
पृष्ठभूमि
मिलका कामदारहरूका अनुसार मिलमा कुनै श्रम अधिकार थिएन र मिल मालिकहरूले तिनीहरूको श्रमलाई बेवास्ता गरेका थिए। कामदारहरूको जीवनस्तर पनि एकदमै कमजोर थियो। काम गर्ने कामदारहरूलाई दबाई रहेका थिए भन्ने कुरा पनि स्पष्ट थियो।
हडताल
गिरिजाप्रसाद कोइरालाको नेतृत्वमा वि.सं. २००३ फागुन २१ गतेदेखि प्रदर्शन सुरु भएको थियो। त्यसैगरी, मिलमा कर्मचारीका रूपमा तारिणीप्रसाद कोइराला, मनमोहन अधिकारी र युवराज अधिकारीको नेतृत्वमा प्रदर्शन सुरु भएको थियो। श्रम अधिकारको आधारमा मात्र माग राखेर हडताल सुरु गरिएको थियो तर पछि राजनीतिक ट्रेड युनियन अधिकारको पनि माग गरिएको थियो। विराटनगरमा भएको हड्ताललाई नेपाली काङ्ग्रेसले सघाएको थियो। फागुन २६ गते विश्वेश्वरप्रसाद कोइराला आफ्ना समर्थकहरुसँग हडतालमा सामेल भएका थिए र हडतालले उग्ररूप लिँदै गइरहेको थियो। राणा वंशको शासनले हडताल रोक्न राज्य सेनालाई बिराटनगर पठाएको थियो। नेताहरूलाई पक्राउ गरेपछि सेना विराटनगर पुगेपछि हडतालको अन्त्य भएको थियो। यी मध्ये केही नेताहरु भारत पलायन भएर पक्राउबाट जोगिएका थिए। राष्ट्रिय कांग्रेसका ६ जना नेता विश्वेश्वरप्रसाद कोइराला, गिरिजाप्रसाद कोइराला, तरिणीप्रसाद कोइराला, गेहेन्द्रहरि शर्मा, मनमोहन अधिकारी र युवराज अधिकारीलाई बन्दी बनाइएको थियो। नेपाली काङ्ग्रेसले भारतको जोगबनीमा सम्मेलन आयोजना गरी देशव्यापी सत्याग्रह अर्थात् नागरिक अवज्ञा आन्दोलनको थालनी गर्ने सङ्कल्प गरेको थियो। यसरी देशव्यापी रूपमा राणा विरोधी प्रदर्शन सुरु भएको थियो।
परिणाम
२००३ चैत ३१ गते विराटनगर, काठमाडौँ, जनकपुर र वीरगञ्जमा हजारौँ नेपाली स्वेच्छिक रुपमा पक्राउ परेसँगै निर्धारित समय अनुसार नै राणा विरोधी आन्दोलन सुरु भएको थियो। उनीहरुले सबै राजनीतिक बन्दीलाई रिहा गर्नुका साथै नागरिक अधिकारलाई संस्थागत गर्न माग गरेका थिए। काठमाडौँमा भएको जनक्रान्तिले राणा शासनलाई असन्तोष तुल्याएको थियो। दशौँ हजार सर्वसाधारण सडकमा भेला भएर राणाविरोधी जुलुसमा विरोध प्रदर्शन गरेका थिए। २००४ जेठ ३ गते, हप्तौँको विरोधपछि प्रधानमन्त्री पद्म शमशेर जङ्गबहादुर राणाले ऐतिहासिक भाषण गर्दै उनले गैर राणालाई सरकारमा सामेल गराउने घोषणा गरेका थिए।
बन्दी रिहाइ
आफ्नो आशाजनक भाषणपछि पद्म शमशेरले देशभरिका अधिकांश कैदीहरूलाई मुक्त गर्ने आदेश दिएका थिए। तर, विश्वेश्वरप्रसाद कोइराला र विराटनगरबाट उनका सहयोगीहरु थुनामा रहेका थिए। धेरै भारतीय राजनीतिज्ञहरूले उनीहरूलाई मुक्त गर्न अनुरोध गरेका थिए। महात्मा गान्धीको अनुरोधपछि अन्ततः २००४ भदौमा उनीहरूलाई रिहा गरिएको थियो।
मुसफिकुर रहिम
मुसफिकुर रहिम एक बङ्गलादेशी अन्तर्राष्ट्रिय क्रिकेट खेलाडी र बङ्गलादेश राष्ट्रिय क्रिकेट टोलीका भूतपूर्व कप्तान हुन्। मुसफिकुरले सन् २००९ अगष्ट देखि सन् २०१० सम्म बङ्गलादेश राष्ट्रिय क्रिकेट टोलीको उप-कप्तान पद सम्हालेका थिए।  घरेलु लिग र प्रतिस्पर्धामा उनले राजशाही विभाग र सिलेट सुपर स्टार्सका लागि कप्तानको भूमिका निर्वाह गर्छन्। सन् २०१० मा बङ्गलादेशका पूर्व प्रशिक्षक जेमी सिडन्सका अनुसार मुसफिकुर रहिम बहुप्रतिभाशाली खेलाडी हुन् भने उनी विषेश गरी आक्रमण रूपमा मैदान उत्रिन्छन्।
नोभेम्बर २०१८ मा बङ्गलादेश र जिम्बाब्वेको बीचको दोस्रो टेस्टमा मुसफिकुर टेस्ट क्रिकेटमा दुईपटक दोस्रो शतक रन बनाउने पहिलो विकेट किपस बन्न सफल भएका थिए भने त्यस खेलमा रहिमले अविजित रहँदै २१९ रन जोडेका थिए भने यससँगै टेस्ट क्रिकेटमा व्यक्तिगत सर्वाधिक रन बनाउने उनी पहिलो बङ्गलादेशी खेलाडी समेत बनेका थिए। यस खेलमा उनले ४२१ बलको सामाना र ५८९ मिनेट खर्चिँदै उक्त योगफल निकालेका थिए जुन बङ्गलादेश खेलाडीले राखेको कीर्तिमान बन्न पुगेको थियो। सोही महिना बङ्गलादेशको सामना वेस्ट इण्डिजसँग भएको थियो भने टेस्ट क्रिकेटको इतिहासमा बङ्गलादेशी खेलाडीले ४००० रन बनाउने उनी दोस्रो खेलाडी बनेका थिए। उनले टेस्ट क्रिकेटममा सर्वाधिक उच्च रन बनाउने पहिलो बङ्गलमदेशी क्रिकेट खेलाडी पनि हुन्।
बाल्यकाल र व्यक्तिगत जीवनी
मुसफिकुर रहिमको जन्म सन् १९८७ जुन ९ का दिन बङ्गलादेशको बगुडा जिल्लामा भएको थियो। उनको बुवाको नाम मेहबुब हबिब हो भने आमाको नाम राहिमा खतुन हो। रहिमले बगुडा स्थित बगुडा जेला विद्यालयबाट माध्यमिक शिक्षा हासिल गरेका थिए भने क्रिकेट खेल्नुको साथसाथै उनले इतिहास विषय छनोट गरी जहाँगीरनगर विश्वविद्यालयमा शिक्षणको शुरूवात गरेका थिए। सन् २०१२ मा रहिमले स्नातक पूर्ण गरेका थिए। रहिम बहुचर्चित स्पेनी फुटबल क्लब एफसी बार्सिलोनाका अनुयायी हुन्।
सुरुवाती कार्यकाल
बङ्गलादेश राष्ट्रिय क्रिकेट टोलीमा पदोन्नति हुन भन्दा अघि रहिमले बङ्गलादेश १९ वर्ष मुनिका राष्ट्रिय क्रिकेट टोलीका लागि खेल्ने गर्थे। रहिमले १९ वर्ष मुनिको राष्ट्रिय टोलीका लागि सन् २००४ देखि सन् २००६ सम्म ३ युवा टेस्ट क्रिकेट र १८ युवा एकदिवसीय अन्तर्राष्ट्रिय खेलहरू खेलेका थिए जहाँ उनले टेस्ट क्रिकेटकम ३१.७५ र एकदिवसीय अन्तर्राष्ट्रियका लागस ३५.०० अौसत बनाएका थिए। रहिले १९ वर्ष मुनिको राष्ट्रिय टोलमा पर्दापण गर्नु अधि बङ्गलादेश खेलकुद शिक्षण संस्थामा प्रशिक्षण लिएका थिए। सन् २००६ मा श्रीलङ्कामा आयोजना गरिएको १९ वर्ष मुनिको विश्वकप क्रिकेटमा बङ्गलादेशले पनि सहभागीता जनाएको थियो जसको कप्तान पद मुसफिकुर रहिमले सम्हालेका थिए भने तात्कालिक राष्ट्रिय टोलीमा भविष्यका बहुप्रख्यात खेलाडी साकिब आला हासान र तामिम इकबाल सहित अन्य खेलाडीहरू पनि समावेश थिए। टेस्ट क्रिकेटको अनुभव बटेलेका दुई खेलाडी मध्ये रहिम एक थिए। रहिमको राम्रो दिशानिर्देशनमा बङ्गलादेश युवा राष्ट्रिय टोलीले क्वाटरफाइनल सम्मको यात्रा तय गरेको थियो। विश्वकप सकिए लगत्तै रहिमलाई राष्ट्रिय टोलीको खेलाडीको रूपमा मान्यता दिने गरी बोलाइएको थियो। उनी राष्ट्रिय टोलीमा आवद्ध भएपछि उनी ब्याट्सम्यानको रूपमा मैदान उत्रिन शुरू गरेका थिए भने खलिद मुसादलाई भने विकेट किपरको भूमिकामा राखिएको थियो।
घरेलु र टि ट्वेण्टी कार्यकाल
डिसेम्बर २०१० को एक खेलमा रहिमले आफ्नो कार्यकालकै सर्वाधिक अङ्क जोड्न सफल भएका थिए। राष्ट्रिय क्रिकेट लिगमा रहिमले राजशाहीको प्रतिनिधित्व गरेका थिए भने उनले एक खेलमा १२० बलको सामनामा ११४ रन बनाउन सफल भएका थिए तर उनको टोली ८ रनले पराजित हुन पुगेको थियो।
बङ्गलादेश राष्ट्रिय क्रिकेट परिषद्ले सन् २०१२ मा एक टि ट्वेण्टी राष्ट्रिय लिग बङ्गलादेश प्रिमियर लिगको स्थापना गरेको थियो भने यो प्रतियोगिताको शुरूवात संस्करणमा ६ राष्ट्रिय टोलीले प्रतिस्पर्धा गरेका थिए भने यो प्रतियोगितातम फेब्रुअरी २०१२ देखि खेलाइएको थियो। बङ्गलादेश प्रिमियर लिगको पहिलो संस्करणमा रहिमले राजशाहीको प्रतिनिधित्व गरेका थिए।
राजशाहीको आधिकारिक क्रिकेट टोली डुरण्टो राजशाहीको प्रतिनिधित्व रहिमले गरेका थिए भने यो टोलीले सेमिफाइनल सम्मको यात्रा तय गरेको थियो। रहिमले पहिलो संस्करणको बङ्गलादेश प्रिमियर लिगका ११ खेलहरूमा राजशाही टोलीका लागि २३४ रनको योगदान दिएका थिए।
सन् २०१८ मा रहिलाई अफगानिस्तान प्रिमियर लिगको‍ पहिलो संस्करणका लागि नगरहाट टोलीमा खेल्नका लागि बोलाइएको थियो।
अक्टोबर २०१८ मा बङ्गलादेश प्रिमियर लिगको आउँदो संस्करणका लागि बङ्गलादेश राष्ट्रिय क्रिकेट परिषद्ले खेलाडी साट्फेर गर्न सुरु गरेको थियो भने उक्त समयमा उनलाई चट्टग्राम भाइकिङ्समा आवद्ध भएका थिए। सोही वर्षको बङ्गलादेश प्रिमियर लिगको संस्करणको १३ खेलहरूमा रहिमले ४२६ रन बनाउन सफल भएका थिए।
अन्तर्राष्ट्रिय कार्यकाल
सन् २००५ मा आयोजना हुन लागेको बङ्गलादेश र इङ्ल्याण्ड बीचको एकदिवसीय अन्तर्राष्ट्रिय शृङ्खलामा रहिम छनोट भएका थिए जुन बङ्गलादेश र इङ्ल्याण्डको पहिलो खेल शृङ्खला थियो। मुसफिकुरले आफ्नो खेल्ने शैली र तरिकाहरूका साथ खेल शुरू हुन भन्दा केही दिन अघि खेल खेलेका थिए भने उनले केही मात्रामा प्रशिक्षण पनि लिएका थिए। अघि खेलिएको खेलमा उनले सुसेक्स विरुद्धमा ६३ रन बनाएका थिए भने अर्को टोली नर्थह्याम्प्टनशिर विरुद्ध अविजित रहँदै ११५ रन बनाएका थिए।
राष्ट्रिय टोलीमा अतिरिक्त र क्षणिक समयका विकेट किपरक‍ो भूमिकामा रहने रहिमले केही दिन अघि गरेको प्रदर्शनका कारण उनी टोलीमा अटाएका थिए भने टोलीका लागि ब्याट्सम्यानको भूमिका पनि निर्वाह गरेका थिए। पहिलो खेलमा १९ वर्षीया रहिमले १९ राष्ट्रिय टोलीका लागि १९ रनको योगदान दिएका थिए भने त्यस खेलमा दोहोर अङ्क बनाउन सक्ने उनी र दुई खेलाडी मात्र बनेका थिए भने अरुले दोहोर अङ्क बनाउन असमर्थ रहे। यस खेलमा बङ्गलादेश १०८ रनमै सबै विकेट गुमाएको थियो। रहिमको गोली गाँठो फर्किएर चोट आएका कारण उनले त्यस पछिको खेलहरूमा सहभागी हुन असमर्थ रहे। सन् २००६ मा जिम्बाब्वे र बङ्गलादेश विरुद्धको पाँच एकदिवसीय अन्तर्राष्ट्रिय खेलमा रहिम पनि राष्ट्रिय टोलीमा अटाएका थिए। त्यस शृङ्खलामा उनी सहित अल राउण्डर साकिब आल हासान र फरशमद रेजालाई एकदिवसीय अन्तर्राष्ट्रिय क्रिकेटको अनुभव भने थिएन। रहिमले हरारेमा जिम्बाब्वे विरुद्ध आयोजना भएको खेलमा व्यक्तिगत पहिलो अर्धसतक रन बनाउन सफल भएका थिए।
उप-कप्तानको रूपमा
अगष्ट २००९ मा बङ्गलादेश र जिम्बाब्वे बीचको एकदिवसीय अन्तर्राष्ट्रिय खेलमा उनलाई राष्ट्रिय टोलीको उप-कप्तानको रूपमा नियुक्त भएका थिए। यस एकदिवसीय अन्तर्राष्ट्रिय खेलमा बङ्गलादेश राष्ट्रिय क्रिकेट टोलीका कप्तान मोसरोफा मोर्टोजा घाइते भएका कारण उनको पदमा साकिब आल हासान आएका थिए भने रहिमलाई उप-कप्तान बनेका थिए। जिम्बाब्वे र बङ्गलादेश बीचको एकदिवसीय अन्तर्राष्ट्रिय खेल बङ्गलादेशले ४-१ ले जित्न सफल भएको थियो। उक्त एकदिवसीय अन्तर्राष्ट्रिय खेलको अन्तिम खेलमा रहिमले ९८ रन बनाउन सफल हुँदै एकदिवसीय अन्तर्राष्ट्रिय खेलको आफ्नो व्यक्तिगत कीर्तिमान तोडेका थिए। यस एकदिवसीय अन्तर्राष्ट्रिय खेलको शृङ्खलामा रहिमले ५६.३३ को अौसतमा १६९ रन बनाएका थिए जसको फलस्वरूप सर्वाधिक रन बनाउने बङ्गलादेश क्रिकेट खेलाडीको सूचीमा चौँथो स्थानमा पर्न सफल भएका थिए।
सन् २०१० ओल्ड ट्राफोर्डमा आयोजित बङ्गलादेश विरुद्ध इङ्ल्याण्डको खेलमा उप कप्तान भएर खेलेका रहिमले सन् २०१० जनवरी र फेब्रुअरीमा भारतको विरुद्ध बङ्गलादेशको टेस्ट शृङ्खलामा पनि उप कप्तानको भूमिका निर्वाह गरेका थिए। २१ जनवरी २०१० मा बङ्गलादेश विरुद्ध भारतको पहिलो टेस्ट शृङ्खलामा रहिम उनको टेस्ट कार्यकालकै पहिलो शतक रन बनाउन सफल भएका थिए र मात्र ११२ बलको सामाना गरेका रहिमले एक शतक रन बनाउँदै सबैभन्दा थोरै बलमा शतक प्रहार गर्ने पहिलो खेलाडी बन्न सफल भएका थिए तर उक्त खेल भने भारतले ११३ रनले जितेको थियो।  फेब्रुअरी र मार्चमा बङ्गलादेश र इङ्ल्यमण्ड बीच दुई टेस्ट र तीन एकदिवसीय अन्तर्राष्ट्रिय खेल आयोजना भएको थियो जहाँ बङ्गलादेश दुवै प्रकारका खेलहरूमा पराजित भएको थियो। त्यस खेल शृङ्खलामा भने रहिम बङ्गलादेशका दोस्रो अधिक रन बनाउने खेलाडी बनेका थिए।  उक्त खेलको पहिलो टेस्टमा रहिमले दुई अर्धशतक रन बनाएका थिए।
घरेलु खेलहरूमा पनि उत्कृष्ट प्रदर्शन गरेका रहिम मे २०१० मा आयोजना भएको इङ्ल्याण्ड विरुद्धको खेलमा पुन फर्किएका थिए। यस खेल शृङ्खलामा रहिमले दुई टेस्ट खेलमा ४० रन बनाएका थिए र त्यसको बाबजुद पनि बङ्गलादेश २-० ले पराजित भएको थियो। उक्त शृङ्खलाको एक खेलमा फैजलले गरेको प्रहार उनको अनुहारकम लागेको थियो भने एक्स रे गरेर हेर्दा केही चोट पटक लागेको नदेखिएपनि उनलाई आराम गर्न अनुरोध गरिएको थियो जसका कारण उनले बाँकी खेलहरूमा भाग लिन असमर्थ रहे।
सन् २०११–२०१८
सकिब आल हासानको नेतृत्वमा रहेको बङ्गलादेश राष्ट्रिय क्रिकेट टोली जिम्बाब्वेसँगको एकदिवसीय अन्तर्राष्ट्रियमा निराशाजनक खेल खेलेपछि २० सेप्टेम्बर २०११ का दिन रहिम पहिलोपटक बङ्गलादेश राष्ट्रिय क्रिकेट टोलीका कप्तान नियुक्त भएका थिए भने उक्त घोषणा बङ्गलादेश राष्ट्रिय क्रिकेट परिषद् कपमा गरिएको थियो भने उक्त कपमा बङ्गलादेशका केही राष्ट्रिय स्तरका खेलाडी रहेका टोलीले मात्र खेल्न पाउने प्राबधान थियो जुन प्रतियोगिता बङ्गलादेश ए ले जित्न सफल भएको थियो। सन् २०११ को अक्टोबर महिनामा मा बङ्गलादेश र वेस्ट इण्डिज बीच १ टि ट्वेण्टी, ३ एकदिवसीय अन्तर्राष्ट्रिय र दुई टेस्ट खेलहरू भएको थियो जुन रहिम राष्ट्रिय टोलीको कप्तान भएको पछिको पहिलो अन्तर्राष्ट्रिय खेल थियो। रहिमले टि ट्वेण्टी खेलमा २६ बलमा अविजित रहँदै ४१ रन बनाउन सफल भएका थिए जसले टोलीलाई जित दिलाउन सफल रह्यो। टि ट्वेण्टी खेल जितेता पनि बङ्गलादेशले एकदिवसीय अन्तर्राष्ट्रिय खेल २-१ ले गुमाउन पुगेको थियो। उक्त खेल शृङ्खलामा रहिमले १०० रन भन्दा बढी बनाएका थिए। त्यस खेलको अर्को महिना बङ्गलादेश र पाकिस्तान बीच ३ एकदिवसीय अन्तर्राष्ट्रिय र २ टेस्ट खेल आयोजना भएको थियो। एकदिवसीय अन्तर्राष्ट्रिय खेल बङ्गलादेशले ३-० ले गुमाएको थियो।
सन् २०१२ को क्रिकेट एसिया कपमा बङ्गलादेश मुसफिकुर रहिमको नेतृत्वमा मैदान उत्रिएको थियो। बङ्गलादेश राष्ट्रिय क्रिकेट टोलीले तीन खेल खेल्दै सबैमा जित निकाल्दै प्रतियोगिताको अन्तिममा पुग्न सफल भएको थियो भने अन्तिम खेलमा भने राष्ट्रिय टोली पाकिस्तानसँग पराजित हुन पुगेको थियो। अप्रिल २०१२ मा बङ्गलादेश राष्ट्रिय क्रिकेट परिषद्ले रहिमलाई प्रथम दर्जाको क्रिकेट खेलाडीको रूपमा मान्यता दिएको थियो। ११ मार्च २०१३ का दिन बङ्गलादेश र श्रीलङ्का बीच टेस्ट क्रिकेट शृङ्खला आयोजना गरिएको थिय१ जहाँ रहिमले २०० रन बनाउँदै महम्मद असरफुलको १९० रनको कीर्तिमानलाई उछिन्न सफल भएका थिए। ८ मे २०१३ का दिन रहिम बङ्गलादेश क्रिकेट टोलीको आधिकारिक कप्तान रूपमा छनोट गरिएका थिए तर त्यस घोषणाको केही दिन पश्चात् रहिमले कप्तानको रूपमा नियुक्त हुँदा गल्ती गरेको बयान दिएका थिए भने ३ जुलाई २०१३ का दिन बङ्गलादेश राष्ट्रिय क्रिकेट परिषद्ले त्यस वर्ष सम्म रहिम टोली कप्तान रहने घोषणा गरेको थियो।
रहिमले सन् २०१४ सम्म बङ्गलादेश राष्ट्रिय क्रिकेट टोलीको कप्तान पद सम्हालेका थिए भने गृह मैदानमा आयोजना गरिएको बङ्गलादेश र श्रीलङ्का बीचको खेल शृङ्खलामा भने बङ्गलादेश पराजित भएको थियो। त्यस खेल शृङ्खलाबा क्रममा रहिमको पाखुराका चोट आएका कारण अनमुल हकले उनलाई विकेट किपरको रूपमा विस्थापित गरेका थिए। टि ट्वेण्टी अन्तर्राष्ट्रिय खेल खेल्न नसेकेका रहिमले स्थान भने पछि मोसराफ मोर्टोजा सम्हालेका थिए।  सन् २०१४ को एसिया कपमा रहिमले भारतको विरुद्धमा उनको कार्यकालको दोस्रो शतक प्रहार गर्न सफल भएका थिए।
भारत पछि बङ्गलादेशको अफगानिस्तानसँग खेर आयोजना गरिएको थियो जहाँ उनले राम्रोसँग खेल्न नसकेका कारण बङ्गलादेश ३२ रनले पराजित हुन पुगेको थियो जुन बङ्गलादेशले टेस्ट मान्यता प्राप्त गरेपछि सहयोगी टोलीसँगको पहिलो हार थियो।
३२६ को विशाल लक्ष दिएको बङ्गलादेश राष्ट्रिय क्रिकेट टोली अन्ततः त्यहि प्रतियोगितमा पाकिस्तानसँग पराजित हुन पुगेको थियो जुन एकदिवसीय अन्तर्राष्ट्रिय खेलमा बङ्गलादेश राष्ट्रिय क्रिकेट टोलीको सर्वाधिक अङ्क थियो। पाकिस्तानसँगको खेलमा पराजित भएको टोली पछि पुन श्रीलङ्कासँग पनि पराजित हुन पुगेको थियो।सन् २०१४ को आइसिसि विश्पकपको छनोट खेलमा बङ्गलादेशले तीन खेल जित्दै प्रतियोगितामा छनोट हुन सफल भएको थियो।
अगस्ट २०१४ मा बङ्गलादेश र वेस्ट इण्डिज बीच पुन टेस्ट खेल र एकदिवसीय अन्तर्राष्ट्रिय खेल आयोजना गरिएको थियो जहाँ मुसफिकुर रहिमले ११६ रन जोड्न सफल भएका थिए तर बङ्गलादेशले तीन एकदिवसीय अन्तर्राष्ट्रिय खेल र दुई टेस्ट खेलमा पराजित हुन पुगेको थियो।
सेप्टेम्बर २०१४ मा बङ्गलादेश राष्ट्रिय क्रिकेट परिषद्ले मोर्टोजालाई एकदिवसीय अन्तर्राष्ट्रियको कप्तानको रूपमा नियुक्त गरेको थियो भने रहिमले टेस्ट क्रिकेटमा कप्तान पख सम्हालेका निस्चय भएको थियो। नोभेम्बर २०१४ मा बङ्गलादेश र जिम्बाब्वे बीच एकदिवसीय अन्तर्राष्ट्रिय र टेस्ट खेल आयोजना भएको थियो जहाँ बङ्गलादेशले ३ टेस्ट र ५ एकदिवसीय अन्तर्राष्ट्रिय खेल जित्न सफल भएको थियो भने उक्त खेलमा रहिम प्रतियोगिताका उत्कृष्ट खेलाडी बन्न सफल भएका थिए। न्युजिल्याण्ड र बङ्गलादेश बीचको टेस्ट खेल बेसिन रिजर्भमा आयोजना भएको थियो भने उक्त खेलमा रहिमको घाँटी पछाडि बल लाग्दा उनी घाइते भएका थिए भने उनलाई तत्काल अस्पताल पुर्‍याइएको थियो। यो घटना दोस्रो इनिङको ४३ अौँ ओभरमा न्युजिल्याण्डका बलर टिम साउथीले बल गर्दा बल माथी सम्म उफ्रिएको थियो र उनले उक्त बल छल्न खोज्दा उनलाई चोट लागेको थियो। अस्पतालमा पुर्‍याइएका रहिमको घाँटीको एक्सरे गरेर हेर्दा उनी खतरा मुक्ति रहेको देखिएको थियो।
मार्च २०१७ मा बङ्गलादेश र श्रीलङ्का बीचको टेस्टमा रहिमले विकेट किपरको रूपमा १०० विकेट लिन सफल भएका थिए भने बङ्गलादेशको विकेट किपरको रूपमा १०० विकेट लिने उनी पहिलो बङ्गलादेशी खेलाडी बन्न सफल भएका थिए। १५ अक्टोबर २०१८ का दिन बङ्गलादेश र दक्षिण अफ्रिका बीच एकदिवसीय अन्तर्राष्ट्रिय खेल आयोजना गरिएको थियो जहाँ उनले एक शतक रन बनाउँदै दक्षिण अफ्रिकासँगको खेलमा एक शतक प्रहार गर्ने उनी पहिलो बङ्गलादेशी क्रिकेट खेलाडी बन्न सफल भएका थिए।
नोभेम्बर २०१८ का दिन बङ्गलादेश र जिम्बाब्वे बीच टेस्ट क्रिकेटको आयोजना गरिएको थियो जहाँ उनले अविजित रहँदै २१९ रन जोड्न सफल भएका थिए जसको फलस्वरूप उनी बङ्गलादेशका पहिलो विकेट किपर र ब्याट्सम्यानको रूपमा दुई शतक रन बनाउने पहिलो बङ्गलादेशी खेलाडी बन्न सफल भएका थिए। उनले अविजित रहँदै बनाएको २१९ रन हालसम्म टेस्ट क्रिकेटमा सर्वाधिक अङ्क हो। त्यस खेलको अर्को महिना आयोजना गरिएको बङ्गलादेश र वेस्ट इण्डिज बीचको खेलमा रहिमले टेस्ट क्रिकेटमा कुल ४००० रन बनाउन सफल भएका थिए।
सन् २०१९ क्रिकेट विश्वकप
अप्रिल २०१९ मा सन् २०१९ विश्वकप क्रिकेटका लागि बङ्गलादेश राष्ट्रिय क्रिकेट परिषद्ले मुसफिकुर रहिमलाई पनि राष्ट्रिय टोलीमा समावेश गरेको थियो। बङ्गलादेशले सन् २०१९ को विश्वकप क्रिकेटमा पहिलो खेल दक्षिण अफ्रिका विरुद्धमा खेलेको थियो जहाँ रहिम र साकिब आल शासानले साझेदारी गर्दै १४२ रन बनाउन सफल भएका थिए विश्वकप क्रिकेटमा बङ्गलादेश राष्ट्रिय टोलीका खेलाडीहरूले सर्वाधिक साझेदारी गर्दै उच्च अङ्क बनाएका थिए भने त्यस खेलमा बङ्गलादेशले ५० ओभरको समाप्तिमा ६ विकेट गुमाउँदै ३३० रन बनाएको थियो। त्यस विश्वकपमा दक्षिण अफ्रिका पछि बङ्गलादेशको सामना न्युजिल्याण्ड सँग भएको थियो जहाँ रहिमले बङ्गलादेशको प्रतिनिधित्व गर्दै ३५० उपस्थिति जनाएका थिए। अस्ट्रेलियासँगको खेलमा रहिमले क्रिकेट  विश्वकपमा पहिलो एक शतक रन बनाउन सफल हुँदै विश्वकप क्रिकेटमा एक शतक रन बनाउने उनी तेस्रो बङ्गलादेशी क्रिकेट खेलाडी बन्न सफल भएका थिए। अस्ट्रेलिया विरुद्धको खेलमा रहिमले ९७ बलको सामना गर्दै अविजित रहँदै १०२ रन बनाउन सफल भएका थिए।
माउन्ट हाइट
माउन्ट हाइट न्यू ह्याम्प्सायरको कुस काउन्टीमा अवस्थित हिमाल हो । यो हिमाल व्हाइट हिमालको कार्टर-मोरिया हिमश्रृंखला अन्तर्गत पर्दछ ।
विनय पत्रिका
विनय पत्रिका सोर्हौ शताब्दीको हिन्दी-अवधी कवि गोस्वामी तुलसीदासद्वारा रचित भक्ति कविता सङ्ग्रह हो ।
कोनोसुके मात्सुसिता
कोनोसुके मात्सुसिता (松下 幸之助), एक जापानी उद्योगपति थिए जसले सबैभन्दा ठूलो जापानी उपभोक्ता इलेक्ट्रोनिक्स कम्पनी पानासोनिकको स्थापना गरेका थिए। मात्सुसितालाई "व्यवस्थापनको भगवान" को रूपमा उल्लेख गरिएको छ।
कम चासोका प्रजातिहरू
कम जातिका प्रजातिहरू एक प्रजाति हो जसलाई अन्तर्राष्ट्रिय प्रकृति संरक्षण सङ्घद्वारा वर्गीकरण गरिएको छ। यसलाई प्रजाति संरक्षणको केन्द्रको रूपमा मूल्याङ्कन गरिएको छ। तिनीहरू खतरामा परेको, खतरामा नजिक वा (सन् २००१ अघि) संरक्षणमा निर्भर हुन योग्य छैनन्।
प्रजातिहरूको जनसङ्ख्याको स्थिति मूल्याङ्कन नगरेसम्म "कम चासोका प्रजातिहरूको" श्रेणीमा राख्न सकिँदैन। अर्थात्, यसको वितरण वा जनसङ्ख्या स्थितिको आधारमा यसको लोप हुन सक्ने खतराको प्रत्यक्ष वा अप्रत्यक्ष रूपमा मूल्याङ्कन गर्न पर्याप्त जानकारीको आवश्यकता पर्दछ।
सन् २००१ देखि यस श्रेणीमा अन्तर्राष्ट्रिय प्रकृति संरक्षण सङ्घ २००१ को श्रेणी मापदण्ड (संस्करण ३.१) को अनुसरण गर्दै "कम चासो" नामक संक्षिप्त नाम रहेको छ। तथापि, अन्तर्राष्ट्रिय प्रकृति संरक्षण सङ्घको तथ्याङ्कमा कम चासोका प्रजातिको लगभग २०% वर्गक (१५६३६ को ३२६१) कोड "एलआर"को प्रयोग गर्दछ, जसले तिनीहरूले सन् २००० देखि पुन: मूल्याङ्कन गरिएको छैन भन्ने बारे सङ्केत गर्दछ। अन्तर्राष्ट्रिय प्रकृति संरक्षण सङ्घद्वारा "कम चासोका प्रजाति"लाई रातो सूचीको रूपमा सूचीबद्ध श्रेणीमा राखिएको छैन, तर सन् २००६ को अन्तर्राष्ट्रिय प्रकृति संरक्षण सङ्घको रातो सूचीले १५६३६ वर्गकलाई श्रेणी मानाङ्कन गरेको थियो।
यस श्रेणीमा सूचीबद्ध पशु प्रजातिहरूको सङ्ख्या जम्मा १४०३३ रहेको छ जसमा विभिन्न वर्णन नगरिएका प्रजातिहरू समावेश छन्। यसबाहेक १०१ प्रजातिका जनावरहरूलाई उपप्रजातिको सूचीमा र १५०० बोट (१४१० प्रजाति, ५५ उपजाति र ३५ किसिमका) रहेका छन्। कुनै पनि ढुसी वा परजीवीलाई वर्गीकरण गरिएको छैन, यद्यपि ती जगतहरूमा चारवटा मात्र प्रजातिको सङ्घले मूल्याङ्कन गरेको छ। अत्यधिक प्रचुर मात्रामा भएकाले मानवहरू यस वर्गको लागि योग्य छन् जसलाई सन् २००८ मा सङ्घले औपचारिक रूपमा मूल्याङ्कन गरेको थियो।
शक्ति पृथकीकरण
शक्ति पृथकीकरणको सिद्धान्त राज्यको सुशासनको एक प्रारुप हो। शक्ति पृथकीकरणको लागि राज्यको शक्तिलाई विभिन्न अङ्गहरूमा विभाजित गरिन्छ। यस अन्तर्गत प्रत्येक शाखालाई बेग्ला बेग्लै र स्वतन्त्र शक्ति प्रदान गरिन्छ। प्रायः यो विभाजन व्यवस्थापिका, कार्यपालिका तथा न्यायपालिकाको रुपमा गरिन्छ।
शक्ति पृथकीकरणको सिद्धान्त फ्रेन्च दार्शनिक मन्टेस्क्युले दिएका थिए। उनका अनुसार राज्यको शक्ति तीन भागमा विभाजन हुनु पर्छ, बिधानपालिका, कार्यपालिका तथा न्यायपालिका। यो सिद्धान्त राज्यलाई अधिनायकवादी हुनबाट बचाउँछ तथा व्यक्तिको स्वतन्त्रताको रक्षा गर्न सक्छ। अमेरिकाको संविधान यो सिद्धान्त अपनाउने पहिलो कानुनी दस्तावेज/ संविधान थियो।
कन्चट
कन्चट मानव टाउकोको दायाँ र बायाँ आँखाको ठिक पछाडी रहेको भाग हो ।
तुर्माखाँद गाउँपालिका
तुर्माखाँद सुदूरपश्चिम प्रदेश अन्तरगत पर्ने अछाम जिल्लामा अवस्थित पहाडी भौगोलिकता रहेकोे गाउँपालिका हो । साविक रहप, भैरवस्थान, तुर्माखाँद, नाडा, रानिवन, तोसी र धमाली गाविस मिलेर बनेको बनेको यो गाउँपालिका २३२.०७ वर्ग कि.मी. क्षेत्रफलमा फैलिएको छ । यस परिच्छेदमा यस क्षेत्रको भौगोलिक अवस्थिति, ऐतिहासिक चिनारी तथा नामाकरण, राजनीतिक अवस्थिति, प्राकृतिक तथा साँस्कृतिक उत्कृष्टता, विकास सम्भावनाहूलाई देहाय बमोजिमका शिर्षकहरूमा व्याख्या गरिएको छ ।
ऐतिहासिक चिनारी तथा नामाकरण
नव गठित स्थानीय तह तुर्माखाँद साविकका ७ वटा गाविसहरू रहफ, भैरवस्थान, तुर्माखाँद, नाडा, रानीवन, तोषी र धमाली मिलेर बनसइएको यस गाउँपालिकालाई ८ वटा वडाहरूमा विभाजन गरिएको छ । यस गाउँपालिका ऐतिहासिकरूपले दैलेखसँग सामिप्यता राखेको पाइन्छ । भने भाषिक प्रभाव पनि दैलेख सँग मिल्दोजुल्दो छ । तुर्माखाँद गाउँपालिकाको नामाकरणको सन्दर्भमा स्थानीय जानकार व्यतिहरूका अनुसार हाल बजार रहेको यस तुर्माखाँद क्षेत्रमा धेरै समय पहिला तम्माखु खाने मानिसहरूको जमघट हुने गर्दथ्यो । अछामी भाषामा तम्माखुलाई तम्मु भनिने र डाँडामाथी सम्म परेको स्थानलाई खाँद भनिने हुनाले तम्मा र खाँद मिलेर तुर्माखाँद रहन गएको हो । यहि स्थानको नामबाट तुर्माखाँद गाविसको नामाकरण भएको र स्थानीय तह पुर्नसंरचना हुँदा गाउँपालिकाको नामाकरण समेत तुर्माखाँद हुन गएको देखिन्छ ।
राजनीतिक अवस्थिति
तुर्माखाँद गाउँपालिका प्रदेश नं ७ अन्तरगत अछाम जिल्लामा अवस्थित रहेको छ । साविकका ७ वटा गाविसहरू मिलेर बनेको यस गाउँपालिकामा ८ वटा वडाहरू रहेका छन् । जिल्लामा विद्यमान चार नगरपालिका र छ गाउँपालिका गरी दश स्थानीय तह मध्ये जिल्लाको दक्षिण पूर्वी भूभागमा अवस्थित रहेको छ । जिल्ला सदरमुकाम देखि करिव ६० किमी दुरीमा रहेको यस गाउँपालिकाको गाउँपालिकाको केन्द्र साविकको तुर्माखाँद गाविस र हालको वडा नं ४ मा रहेको छ । पूर्ववत रूपमा नेपालको सुदुर पश्चिम विकास क्षेत्रमा पर्ने सेती अञ्चलकमा रहेको यो गाउँपालिका हाल जिल्ला भित्रको प्रतिनिधि सभा निर्वाचन प्रयोजनका क्षेत्र नं २ प्रदेश सभा निर्वाचन प्रयोजनका लागि प्रदेश नंं २ ९ख० अन्तरगत पर्दछ । धरातलीय अवस्था मध्यपहाडी भौगोलिक विषेशता बोकेको यस क्षेत्र धरातलिय स्वरुपका हिसाबले विविधता युक्त रहेको छ । अधिकांश जमिनको बनौट भिरालो प्रकृतिको छ भने नदि तटिय क्षेत्र लागायतका अन्य क्षेत्रमा पनि समथर जमिन पनि रहेको छ । महाभारत पर्वतिय पहाडी श्रृंखलाले बनेकोे यस गाउँपालिकामा कडा खालको चट्टानी भुभाग, भीरपाखा तथा वसोवास योग्य क्षेत्र सहितको विविधतायुक्त धरातलिय अवस्थिति रहेको छ ।
गोदावरी भगवती
गोदावरी भगवतीको मन्दिर कैलाली जिल्लाको गोदावरी गा.बि.स. मा अवस्थित छ । यो मन्दिरला नेपालको सूदूर पश्चिमका नौ भगवतीहरूका मन्दिरहरूमा एक मन्दिर मानिन्छ । गोदावरी नदीको छेवैमा रहेको यो मन्दिर बाहेक यहाँ अन्य देबि देवाताकापनि मन्दिरहरु रहेका छन ।
महत्त्व
यस ठाउमा खासगरी शिवरात्री, माघेसंक्रान्ति र नवरात्रीमा पूजा आजा र मेला लाग्ने गर्दछ । यहाँ बिबाह, ब्रतबन्ध तथा अन्य धार्मिक कार्यहरु गर्ने गरिन्छ ।
गोदावरी भगवती उत्पत्ति
गोदावरी खोलामा माछा मर्दा एकजना थारुले जाल हान्यो, त्यो जाल ढुंगाको नारीमुर्तीमा गएर आल्झियो । त्यो थारुले त्यो ढुंगामा केहि शक्ति भएको मानि खोलाको पश्मिम पट्टि स्थापना गरिदियो । ढुंगाको सानो मन्दिर बनाएको भएपनि हात्तीले त्यो मन्दिरलाई भत्काएर भासी दियो । पछि त्यो ठाउमा बेलको रुख उम्री न पुग्यो र त्यसमा चौतारो बनाएर बनदेवीका नाउले पूजा हुदै आयो । बि.स. २०१८ सालमा संसारको प्रलय हुने हल्लाले केहि मानिस तेही ठाउमा आएर शिवको महिमा गाई मन्दिर स्थापना गरी बसे र पछि बि.स. २०२३ सालमा धनगढी डडेल्धुरा राजमार्ग बनाउने ठेकेदारले त्यो मन्दिरको मर्मत गरिदिएको थियो । पछि त्यो ठाउमा शिवको महिमाका साथै गोदावरी भगवतीको महिमापनि बढ्दै गएको बताइन्छ । बनदेबिले सपनामा आइ आफुलाई दर्शन दिएको हुनेले गोदावरीमा आइ योगी भएको बताउने त्रिलोकनाथ गिरीले त्यो ठाउँको विकासमा ठुलो योगदान पुर्याउदै आउनु भएको छ ।